אלי נאווי

אלי נאווי (נולד ב-1967) הוא חותר ישראלי ומדליסט ארד פאראלימפי.

נאווי סבל בגיל 12 ממחלה שפגעה בגפיו התחתונות והותקנו בשתי רגליו מפרקי ירך מלאכותיים. שנים ארוכות עסק בשחייה והוא פעיל בעמותת "אתגרים". לבקשת מאמנו החל בשנת 2006 להתאמן בחתירה במרכז ללימודי חתירה וימאות על שם דניאל עמיחי מרכוס.

בשנת 2007 השתתף באליפות העולם לנכים וזכה במדליית ארד, בעקבותיה נמנה עם סגל המשלחת הישראלית למשחקים הפאראלימפיים בייג'ינג (2008) וזכה גם בהם במדליית ארד. בכך היה לחותר הישראלי הראשון שזכה במדליה אולימפית.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 

ספורטאים פאראלימפיים ישראלים
מדליסטים פאראלימפיים ישראלים
חותרים פאראלימפיים
ספורטאים ישראלים במשחקים הפאראלימפיים בייג'ינג (2008)
חותרים נכים ישראלים
ישראלים שנולדו ב-1967